b'\n_START_ARTICLE_\nAlytaus Vidzgirio pagrindin\xc4\x97 mokykla\n_START_SECTION_\nIstorija\n_START_PARAGRAPH_\n1977 m. sausio m\xc4\x97nes\xc4\xaf pad\xc4\x97ti pamatai Alytaus 8-osios vidurin\xc4\x97s mokyklos pastatui. Aplink\xc4\x85 tvark\xc4\x97, sodino medelius b\xc5\xabsimieji mokyklos mokytojai ir mokiniai. Statybos baigtos ir mokykla atiduota jos \xc5\xa1eimininkams 1977 m. rugpj\xc5\xabt\xc4\xaf. 1977 m. rugs\xc4\x97jo 1 d. mokyklos slenkst\xc4\xaf per\xc5\xbeeng\xc4\x97 pirmieji mokyklos mokytojai ir mokiniai. Mokyklai vadovavo istorijos mokytojas Petras Kaminskas ir pavaduotojos Z. Burokien\xc4\x97, E. Urbanavi\xc4\x8dien\xc4\x97, V. Valivonien\xc4\x97. 1980 m. i\xc5\xa1leista I-oji abiturient\xc5\xb3 laida, atestatai \xc4\xafteikti 33 abiturientams._NEWLINE_1981 m. mokykloje suburti pirmieji \xc5\xa1oki\xc5\xb3 kolektyvai. Tai buvo 4-6 klasi\xc5\xb3 mokiniai, kuriems vadovavo mokytoja Marija Markevi\xc4\x8dien\xc4\x97. \xc5\xa0okti jiems taip patiko, kad dabar atveda jau savo vaikus \xc4\xaf jaunu\xc4\x8di\xc5\xb3 grup\xc4\x99._NEWLINE_Pavaduotojais dirbo: Albinas \xc4\x8cebatorius, Leonas Gailius, Violeta Pakalniskien\xc4\x97, Irena Glaveckien\xc4\x97._NEWLINE_1992 m. \xc4\xafkurta mokini\xc5\xb3 savivaldos organizacija - moksleivi\xc5\xb3 seimas. 1993 m. \xc4\xafkurta mokyklos taryba \xe2\x80\x93 mokyklos demokratijos garantas. Pirmoji tarybos pirminink\xc4\x97 G. Mala\xc5\xa1kevi\xc4\x8dien\xc4\x97, v\xc4\x97liau vadovavo R. Jauneikien\xc4\x97, V. Manerskien\xc4\x97, mokyklos aukl\xc4\x97tin\xc4\x97 Daiva Baliukonyt\xc4\x97. 1994 m. rugs\xc4\x97jo 1 d. mokykla pavadinta Vidzgirio vidurine mokykla. Tok\xc4\xaf pavadinim\xc4\x85 s\xc4\x85lygojo geografin\xc4\x97 pad\xc4\x97tis: mokykla \xc4\xafsik\xc5\xabrusi Vidzgirio gyvenamajame rajone. 1996 m. liepos m\xc4\x97nes\xc4\xaf \xc4\xafteisintas mokyklos finansinis savaranki\xc5\xa1kumas._NEWLINE_1997 m. spalio 25 d. mokykla \xc5\xa1vent\xc4\x97 20 met\xc5\xb3 jubiliej\xc5\xb3, i\xc5\xa1leista 18 abiturient\xc5\xb3 laid\xc5\xb3, mokykl\xc4\x85 baig\xc4\x97 742 abiturientai. 10 abiturient\xc5\xb3 mokykl\xc4\x85 baig\xc4\x97 aukso medaliu, 23 \xe2\x80\x93 sidabro. 1997 m. spalio 25 d. i\xc5\xa1leistas pirmasis mokyklos laisvo ir nepriklausomo laikra\xc5\xa1\xc4\x8dio Savo vietoj numeris. Pirmojo laikra\xc5\xa1\xc4\x8dio numerio redaktorius buvo Karolis Jachimavi\xc4\x8dius, redaktoriaus pavaduotoja-Vilija Taurait\xc4\x97, mokytoja Daiva Baliukonyt\xc4\x97 ir Virginija Margelyt\xc4\x97, maketuotojai-mokytojas Vidas \xc5\xbdemaitis ir mokiniai Stasys Iva\xc5\xa1auskas ir Juozas Kazakevi\xc4\x8dius. Pirm\xc4\x85j\xc4\xaf numer\xc4\xaf sudar\xc4\x97 8 puslapiai. 2000 m. gruod\xc5\xbeio m\xc4\x97n. i\xc5\xa1leistas laikra\xc5\xa1\xc4\x8dio pirmasis priedas moksleivi\xc5\xb3 t\xc4\x97vams pavadinimu I\xc5\xa1 ar\xc4\x8diau._NEWLINE_2000 m. mokykloje prad\xc4\x97tas \xc4\xafgyvendinti profilinis mokymas, pradin\xc4\x97se klas\xc4\x97se prad\xc4\x97tas ankstyvasis angl\xc5\xb3 kalbos mokymas, prad\xc4\x97jo veikti prie\xc5\xa1mokyklin\xc4\x97 grup\xc4\x97._NEWLINE_2009 m. Alytaus Vidzgirio vidurin\xc4\x97 mokykla i\xc5\xa1leid\xc5\xbeia paskutin\xc4\x99 abiturient\xc5\xb3 laid\xc4\x85 ir galiausiai tampa pagrindine.'